Kosova përkujton Holokaustin
Duke përkujtuar Holokaustin, të enjten në Prishtinë u përkujtua edhe përpjekja e shqiptarëve për të shpëtuar sa më shumë hebrenj gjatë Luftës së Dytë Botërore
Kryetari i parlamentit të Kosovës, Kadri Veseli, tha të enjten se Holokausti është dëshmia më tronditëse se sa të rrezikshme janë ideologjitë ekstremiste. Ai i bëri këto komente në një manifestim kushtuar ditës së Holokaustit që u mbajt në Prishtinë. Zoti Veseli tha se institucionet e Kosovës janë të përkushtuara për promovimin dhe mbështetjen e komunitetit hebre në Kosovë. Ai tha se tronditja njerëzore nga krimi i Holokaustit vazhdon të jetë e madhe edhe pas kaq shumë vjetësh. “”, tha Veseli. Një dokumentar i shkurtër i shfaqur në manifestim solli pjesëza të jetës së Esther Levit, e lindur në Mitrovicë dhe e mbijetuar e Holokaustit. Ajo solli në kujtesën e të pranishmëve mbështetjen që kishte gëzuar familja e saj në Kosovë. “”, tha zonja Levi. Holokausti njihet si një nga tragjeditë më të mëdha të Luftës së Dytë Botërore, ku u vranë miliona njerëz. Dita botërore e përkujtimit të kësaj tragjedie është përcaktuar të jetë 27 janari. Mijëra hebrenj ishin shpëtuar nga shqiptarët gjatë Luftës së Dytë Botërore. “”, tha kryetari i parlamentit Kadri Veseli. Ne qendër të Prishtinës është edhe një pllakë përkujtimore për hebrenjtë që pësuan gjatë Holokaustit nëpër kampet e përqendrimit në Gjermani dhe pjesë të tjera të Evropës, si dhe për të nderuar hebrenjtë që kanë jetuar dhe vazhdojnë të jetojnë në Kosovë. Pllaka ndodhet në vendin kur dikur ngrihej sinagoga e vetme në qytet dhe e cila ishte rrënuar në fillim të viteve të 60-ta të shekullit të kaluar nga regjimi komunist i kohës.